CELEX: 62008CN0286
Language: lv
Date: 2008-06-30 00:00:00
Title: Lieta C-286/08: Prasība, kas celta 2008. gada 30. jūnijā — Eiropas Kopienu Komisija/Grieķijas Republika

30.8.2008   
            
            
               LV
            
            
               Eiropas Savienības Oficiālais Vēstnesis
            
            
               C 223/33
            
         Prasība, kas celta 2008. gada 30. jūnijā — Eiropas Kopienu Komisija/Grieķijas Republika
   (Lieta C-286/08)
   (2008/C 223/51)
   Tiesvedības valoda — grieķu
   Lietas dalībnieki
   
      Prasītāja: Eiropas Kopienu Komisija (pārstāvji — M. Patakia un J.-B. Laignelot)
   
      Atbildētāja: Grieķijas Republika
   Prasītājas prasījumi:
   
               —
            
            
               atzīt, ka, saprātīgā termiņā neizstrādājot un nepieņemot bīstamo atkritumu apsaimniekošanas plānu atbilstoši attiecīgo Kopienu tiesību aktu prasībām un neizveidojot integrētu un pietiekamu bīstamo atkritumu apglabāšanas iekārtu tīklu, kas ļauj tos apglabāt, izmantojot vispiemērotākās metodes, lai garantētu augstu vides un sabiedrības veselības aizsardzības pakāpi, Grieķijas Republika nav izpildījusi Direktīvas 91/689/EEK (1) par bīstamajiem atkritumiem 1. panta 2. punktā un 6. pantā un Direktīvas 2006/12/EK (2) (ar ko tika aizstāta Direktīva 75/442/EEK par atkritumiem, kurā grozījumi izdarīti ar Direktīvu 91/156/EEK) 5. panta 1. un 2. punktā un 7. panta 1. punktā paredzētos pienākumus;
            
         
               —
            
            
               atzīt, ka, neveicot pasākumus, kas vajadzīgi, lai saistībā ar bīstamo atkritumu apsaimniekošanu nodrošinātu, ka tiek ievērots Direktīvas 2006/12/EK (ar ko tika aizstāta Direktīva 75/442/EEK, kurā grozījumi izdarīti ar Direktīvu 91/156/EEK) 4. un 8. pants, kā arī Direktīvas 99/31/EK (3) par atkritumu poligoniem 3. panta 1. punkts, 6., 7., 8., 9., 13. un 14. pants, Grieķijas Republika nav izpildījusi Direktīvas 91/689/EEK par bīstamajiem atkritumiem 1. panta 2. punktā un Direktīvas 2006/12/EK (ar ko tika aizstāta Direktīva 75/442/EK par atkritumiem, kurā grozījumi izdarīti ar Direktīvu 91/156/EK) 4. un 8. pantā paredzētos pienākumus, kā arī Direktīvas 99/31/EK par atkritumu poligoniem 3. panta 1. punktā, 6., 7., 8., 9., 13. un 14. pantā paredzētos pienākumus;
            
         
               —
            
            
               piespriest Grieķijas Republikai atlīdzināt tiesāšanās izdevumus.
            
         Pamati un galvenie argumenti
   Pārbaudījusi Grieķijas Republikas paziņotos tiesību aktu noteikumus par bīstamo atkritumu apsaimniekošanu un it īpaši valsts atkritumu apglabāšanas plānu, Komisija ir konstatējusi, ka tie neatbilst Kopienu tiesību prasībām attiecībā uz bīstamo atkritumu apsaimniekošanu.
   Valsts atkritumu apsaimniekošanas plānam ir trūkumi, jo tajā ir iekļautas tikai vispārējas norādes, kas ir sīkāk jāizstrādā, un tas neatbilst prasībai par “pietiekamu precizitāti”, un tādējādi ir pārkāpts Direktīvas 91/689/EEK 1. panta 2. punkts un 6. panta 2. punkts un Direktīvas 2006/12/EK (ar ko tika aizstāta Direktīva 75/442/EEK) 7. panta 1. punkts.
   Tāpat valsts atkritumu apglabāšanas plānā nav paredzēts integrēts un pietiekams atkritumu apglabāšanas iekārtu tīkls, jo trūkst atbilstošas infrastruktūras, nav veikts vajadzīgā pārstrādes jaudas līmeņa vērtējums un pastāv trūkumi saistībā ar atbilstošu teritoriju izveidi un ģeogrāfisko izvietojumu, un tādējādi ir pārkāpts Direktīvas 91/689/EEK 1. panta 2. punkts un Direktīvas 2006/12/EK (ar ko tika aizstāta Direktīva 75/442/EEK) 5. pants.
   Turklāt ir konstatēts, ka izplatīta bīstamo atkritumu apglabāšanas prakse Grieķijā ir “pagaidu glabāšana”, kas tomēr ir kļuvusi par pastāvīgu glabāšanu tāpēc, ka tiek atjaunotas attiecīgas atļaujas, jo nepastāv piemērotas teritorijas atkritumu apglabāšanai. No tā izriet, ka nav veikti piemēroti pasākumi bīstamo atkritumu drošai un galīgai apglabāšanai tādā veidā, lai neapdraudētu cilvēka veselību un neradītu kaitējumu videi, tādējādi pārkāpjot Direktīvas 91/689/EEK 1. panta 2. punktu, kā arī Direktīvas 2006/12/EK (ar ko tika aizstāta Direktīva 75/442/EEK) 4. un 8. pantu un Direktīvas 99/31/EK par atkritumu poligoniem 3. panta 1. punktu, 6., 7., 8., 9., 13. un 14. pantu.
   
      (1)  OV L 377, 31.12.1991., 20. lpp.
   
   
      (2)  OV L 114, 27.4.2006., 9. lpp.
   
   
      (3)  OV L 182, 16.7.1999., 1. lpp.